คืออยากจะสอบถามค่ะว่า ปกติประจำเดือนจะมาทุกวันที่16 ของทุกเดือน แต่เดือนนี้คือ มีเพศสัมพันธ์กับแฟนตั้งแต่วันที่ 13 โดยไม่ได้ป้องกันและกินยา และมีเพศสัมพันธ์กันแบบหลั่งในตลอด มาจนถึง วันที่15 พอถึงวันที่16 ประจำเดือนก็มาปกติ แบบนี้มีโอกาสตั้งครรภ์ไหมคะ
สวัสดีค่ะ การกินยาดังกล่าวมา ไม่แน่ใจว่าเป็นยาคุมแบบแผงรายเดือนหรือยาคุมแบบฉุกเฉินที่กินหลังมีเพศสัมพันธ์ภายใน 72 ชั่วโมงหากเป็นยาคุมแบบแผงรายเดือน ถ้ากินภายใน 5 วันแรกของรอบเดือน ออกฤทธิ์ได้ทันที ถ้ากินเวลาอื่นควรกินติดต่อกันให้ครบ 7 วันก่อน แต่ถ้าเป็นยาคุมแบบฉุกเฉิน หลังกินยาไป ไปมีเพศสัมพันธ์หลังจากนั้นอีก มีโอกาสตั้งครรภ์ดังนั้นจากที่กล่าวมา ถ้าไม่ได้ใช้ยาคุมแบบแผงรายเดือน หรือถุงยางอนามัย มีโอกาสตั้งครรภ์ได้สูง แต่ถ้าประจำเดือนมาตรงตามรอบเดือนมาแล้ว ก็แสดงว่าน่าจะไม่ได้มีการตั้งครรภ์ แต่อย่างไรก็ตาม แนะนำการยืนยันการตั้งครรภ์ด้วยได้ ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ